Lazurkrona manako

La lazurkrona manakoOrnitologia taksonomio. () estas unutipa birdospecio el la familio de pipredoj. Ĝi troviĝas en la peruaj Andoj.

Taksonomio
Laŭ AviListAviList v2025, konsultita la 7-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Lepidothrix Bonaparte, CLJL, 1854
Lepidothrix coeruleocapilla (Tschudi, JJ, 1844) - lazurkrona manako

Etimologio
La scienca genra nomo Lepidothrix estas kunmetaĵo de 2 antikvaj grekaj vortoj, λεπίς, λεπίδος (lepis, lepidos = "skvamo") kaj θρίξ (triks = "haro"), pro la skvama aspekto de la distinga krono de masklojBirds of the World, Cerulean-capped Manakin..

La specia epiteto coeruleocapilla estas latina kunmetaĵo de cærŭlĕus (= "lazura") kaj căpillus (= haro), pro la distinga lazura krono de la masklo.

Aspekto
La lazurkrona manako estas 8,5 ĝis 9 cm longa kaj pezas ĉirkaŭ 9 g. La specio estas sekse dimorfa. Plenkreskaj maskloj havas brilbluajn kronon kaj supran nukon kaj pli malhelbluajn pugon kaj supravostajn kovrilojn. La cetero de ilia plumaro estas nigra. Plenkreskaj inoj havas verdajn suprajn partojn, kies koloro estas plej hela sur la pugo. Ilia vosto estas malhelverda. Ili havas plejparte palgrizecajn vizaĝon kaj gorĝon. Ilia brusto estas pli obtuze verda ol ilia dorso kaj ilia ventro estas flavecgriza. Ambaŭ seksoj havas malhelbrunecajn ruĝajn irisojn, nigrecan supran makzelon, grizan mandiblon, kaj grizecajn krurojn kaj piedojn. Snow, D. kaj E. de Juana (2020). Cerulean-capped Manakin (Lepidothrix coeruleocapilla), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Oktobro, 2025 

Disvastiĝo kaj habitato
La lazurkrona manako troviĝas en la supra tropika zono en la eosta deklivo de Andoj de centra kaj sudeosta Peruo. Ĝi vivas en humidaj arbaroj en la andaj antaŭmontoj, je 500-2100 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko